text: তেজস্বী মাদিভাদা (জন্ম: ৩ জুলাই, ১৯৯১) একজন ভারতীয় চলচ্চিত্র অভিনেত্রী এবং মডেল, তিনি মূলত তেলুগু চলচ্চিত্রে কাজ করে থাকেন। একজন নৃত্যশিক্ষক থেকে তিনি অভিনেত্রী হয়ে ওঠেন এবং ২০১৩ সালে সীতাম্মা ভাকিটলো সিরিমালে চেত্তু চলচ্চিত্রের মাধ্যমে তিনি অভিনয়ের আত্মপ্রকাশ করেছিলেন। ২০১৪ সালে মুক্তিপ্রাপ্ত চলচ্চিত্র আইসক্রিম-এ অভিনয়ের জন্য তিনি জনপ্রিয়তা লাভ করেন। তিনি ২০১৮ সালে আপাতবাস্তব টেলিভিশন অনুষ্ঠান বিগ বস তেলুগু ২ এর একজন প্রতিযোগী ছিলেন এবং ৪২তম দিনে উচ্ছন্ন হয়েছিলেন।
  
  প্রাথমিক জীবন এবং শিক্ষা 
  তেজস্বী বেগমপেটের এয়ার ফোর্সের স্কুলে পড়াশোনা করেছিলেন। হায়দ্রাবাদের সেন্ট ফ্রান্সিস কলেজ ফর উইমেনে তিনি গণ যোগাযোগ ও সাংবাদিকতা নিয়ে পড়াশোনা করেছিলেন। পরে তিনি টুইস্ট এন টার্নস-এর হয়ে খণ্ডকালীন নাচ প্রশিক্ষণের কাজ করেন এবং এইচএসবিসি, উইপ্রো, ফ্র্যাংকলিন টেম্পেলটন মত বহুজাতিক কোম্পানি ও হায়দ্রাবাদ পাবলিক স্কুল এবং নসর গার্লস স্কুলের মতো বিদ্যালয়গুলিতে নাচের ক্লাস নিয়েছিলেন। তিনি মিস ডাবর গুলাবারি ২০১১-তে অংশ নিয়েছিলেন, যেখানে তিনি দ্বিতীয় রানার-আপ হয়েছিলেন এবং তার প্রথম চলচ্চিত্রের প্রস্তাব পেয়েছিলেন। পরে তিনি ২০১৮ সালে টেলিভিশন শো বিগ বস তেলুগু ২-এ প্রতিযোগী হিসাবে অংশ নিয়েছিলেন।
  
  কর্মজীবন 
  ২০১৩ সালে তেলুগু নাট্যধর্মী-পারিবারিক চলচ্চিত্র সীতাম্মা ভাকিটলো সিরিমালে চেত্তু-তে সহায়ক চরিত্রে অভিনয়ের মাধ্যমে তিনি অভিনয়ে আত্মপ্রকাশ করেছিলেন। পরবর্তী বছর রাম গোপাল ভর্মা'র ভৌতিল চলচ্চিত্র আইসক্রিম-এ মূখ্য ভূমিকায় অভিনয়ের পূর্বে তাকে মানাম, এবং হার্ট অ্যাটাক-এ সহযোগী চরিত্রে দেখা গিয়েছিল। একটি দৃশ্যে তেজস্বীর নগ্ন হয়ে হাজির হওয়ার খবর প্রকাশিত হলে ছবিটি শিরোনামে পরিণত হয়েছিল। আইসক্রিম সমালোচকদের কাছ থেকে মিশ্র মন্তব্য পেয়েছিল। তবে ছবিটি বাণিজ্যিকভাবে সফল হয়েছিল। 
  
  তার পরবর্তী চলচ্চিত্রগুলি ছিল লাভারস অনুক্ষনম এবং রাম গোপাল ভর্মা'র পরিচালনায় আরেকটি ছবি ক্রান্তি মাধব এর মল্লী মল্লী ইধি রানী রোজু, যেখানে তিনি নিত্যা মেননের কন্যার ভূমিকা পালন করেন। তার পরবর্তী চলচ্চিত্রগুলির মধ্যে ছিল ওমকারের রাজু গাড়ি গাদি,  ওরবাসী ভো রাক্ষসী ভো, সুব্রাহ্মণিয়াম ফর সেল এবং তার প্রথম তামিল চলচ্চিত্র নাটপধীগরম ৭৯।
  
  চলচ্চিত্রের তালিকা 
  থাম্ব|২০১৭ সালে ফটোসেশানে তেজস্বী
  
  টেলিভিশন
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:বিগ বসের প্রতিযোগী
  বিষয়শ্রেণী:হায়দ্রাবাদ, ভারতের নারী মডেল
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:হায়দ্রাবাদ, ভারতের অভিনেত্রী
  বিষয়শ্রেণী:জীবিত ব্যক্তি
  বিষয়শ্রেণী:তেলুগু চলচ্চিত্র অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:১৯৯১-এ জন্ম
  বিষয়শ্রেণী:ভারতীয় অভিনেত্রী
  বিষয়শ্রেণী:ভারতীয় মডেল
title: তেজস্বী মাদিভাদা